Diari Oficial de la Generalitat Valenciana


Sumari del DOGV 2730, del 18-04-1996 (1996/837943)

RESOLUCIÓ de 27 de març de 1996, del Rectorat de la Universitat de València, per la qual convoca a concurs públic una plaça de Becari d'Investigació en el Departament de Psicologia Bàsica de la Facultat de Psicologia.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2730

Data del DOGV
:   18-04-1996

Secció del DOGV
:   AUTORITATS I PERSONAL

Número del document
:   1996/837943


Data del document
:   27-03-1996

Organisme emissor
:   Universitat de València

Tipus de document
:   Resolució

RESOLUCIó de 27 de març de 1996, del Rectorat de la Universitat de València, per la qual convoca a concurs públic una plaça de Becari d'Investigació en el Departament de Psicologia Bàsica de la Facultat de Psicologia.   
Aquest Rectorat, fent ús de les competències que li atribueix l'article 4 de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «WALCYNG. How to enhance walking and cycling instead of shorter car trips and to make these modes safer», dirigit pel professor Enrique J. Carbonell Vayá del Departament de Psicología Bàsica de la Facultat de Psicologia.  
2. Nombre de places: 1.  
3. Perfil de la beca.  
3.1 Requisits:  
3.1.1 Títol de Llicenciat en Psicologia.  
3.1.2 Alumne de tercer cicle (o compromís de matricular-s'hi) de Psicologia Bàsica..  
3.2 Mèrits a valorar.  
3.2.1 Experiència investigadora en trànsit i seguretat viària.  
3.3 Objectius del becari:   
3.3.1 Formació en Seguretat Viària i Educació Viària.  
3.3.2 Col·laboració en la recerca de documentació i organització de les dades.  
3.3.3 Col·laboració en la construcció de l'instrument d'avaluació, selecció de la mostra, tabulació i anàlisi dels resultats.  
3.4 Condicions de la beca.  
3.4.1 Durada: un any prorrogable.   
3.4.2 Dotació: 110.000 pessetes al mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983 de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil propostat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: les sol·licituds seran avaluades per un tribunal delegat a l'efecte de la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no es podrà recórrer.  
7. Informació: per a qualsevol informació sobre requisit i documentació, cal adreçar-se al Negociat d'Investigació de la Universitat de València.  
Contra aquesta resolució que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
València, 27 de març de 1996.- El vicerector d'Investigació: Juli Peretó Magraner.